Aalborg Stiftstidende, 1838-03-19
I den badenske Stænderforsamling har Tilstanden i Hannover, i Mødet den 5te D., foranlediget en Motion, om hvilken Debatterne ere interessante nok til at omtales med nogen Udførlighed. Motionen blev gjort af den Deputerede Hr. v. Izstein. Under 22de Juli f. A., sagde han, androg Kammeret eenstemmig paa, at Regjeringens Gesandt i Frankfurt maatte blive instrueret om at tale den hannoveranske Statsforfatnings Sag. Hvad den Gang kun befrygtedes, er senere virkelig indtruffet, idet Forfatningen, ved et kongeligt Patent, virkelig er bleven erklæret for ophævet. Man blev dog ikke staaende derved, men Statstjenere ere desuden blevne løste fra deres Eed, Mænd, som ærligt og aabent protesterede imod det Passerede, ere blevne landsforviste, og Valg af Deputerede ere blevne erklærede ugyldige ved Cabinetsrescripter. Disse hurtigt paa hinanden følgende Begivenheder bevæge mig til at henvende det Spørgsmaal til vor Udenrigsminister, om der finde Forhandlinger Sted, om denne Sag ved det tyske Forbund og om vor Gesandt der har erholdt Jnstructioner i den Aand, som udtalte sig i Kammerets Beslutning af 22de Juli. Ministeren v. Blitterstorph svarede, at han ansaae denne Sag aldeles ikke at egne sig til at discuteres paa nærværende overordentlige Landdag og at den overhovedet slet ikke presserede. Han indlod sig derfor aldeles ikke paa noget Svar. Han ansaae heller ikke Kammeret competent til at blande sig i en fremmed Stats indre Anliggender, men meente, at, naar Sagen kom til Omtale ved det tyske Forbund, saa kunde man tillidsfuldt forvente af de tyske Fyrsters og Regjeringers Retsindighed, at de vilde gjøre deres Pligt. Hr. v. Izstein, "Jeg har ikke gjort dette Andragende alene i Hannovers, men i hele Tysklands og fornemmelig i Badens Jnteresse. Jeg appellerer til Hr. Ministeren selv; han besvare sig selv det Spørgsmaal, om han kan see rolig til. Enhver Tysker, til hvilken politisk Farve han end hører, vil føle Sagens hele Vigtighed. Det er ikke uden Føie, at det wüttenbergske Kammer har erklæret Tysklands offentlige Retstilstand stædt i Fare. Wiener-Congressen har selv givet en Garanti for de tyske Forfatninger. Der er ogsaa allerede indsendt Protestationer til Forbundet og det hannoveranske i Kammer selv vil neppe undlade at protestere høit og lydeligt. Mit Andragende gaaer derfor ud paa, at Regjeringen nu vil søge at realisere den tidligere af Kammeret fattede Beslutning." - Under Debatterne yttredes af et Medlem, at Sagen aabenbart henhørte under Kammerets Competence, idet Baden udgjorde en Deel af det tyske Forbund og ikke turde see roligt til, naar Forfatninger i andre Stater bleve opløste med Vilkaarlighed. Vi ere Tyskere, sagde han, og intet Tysk bør være os fremmed! Jeg troede ikke mine egne Øine, da jeg læste det kgl. Patent af November f. A., jeg har læst det gjentagne Gange, forinden jeg vilde troe, at et saadant Actstykke virkelig kunde være til. Hvorledes: Skal virkelig den hele Forfatning træde ud af Kraft, fordi en Deel af den er octroyeret? Det er let sagt, at det hannoveranske Kammer selv kan vaage over sine Rettigheder, men dets Medlemmer ere ei saa heldige som vi, thi de maae raadslaae inden lukte Døre. Vort Ord vil være en Opmuntring og jeg understøtter derfor med Liv og Siel Hr. v. Jsteins Andragende (Bravo fra alle Kanter). Hr. v. Rotteck tog Ordet og talte for Andragendet. Han omtalte tillige Subscriptionen for de gottingske Professorer, der vel ikke blev forbuden af Regjeringen, men dog hindret af enkelte Embedsmænd. Udfaldet af Sagen i Hannover, sagde han, vil nu lære, om vi virkelig have en Retstilstand i Tyskland, eller ikke, det Billede, som jeg allerede i Aaret 1835 udkastede heraf, er i Virkeligheden kun bleven altfor tro efterlignet. Et Medlem sagde nylig, at han ikke vilde troe sine egne Øine, da han saae det hannoverske Patent; dertil lykønsker jeg ham, jeg kan forsikkre, at jeg troede det strax ved første Øiekast" (almindelig Munterhed. Ved Afstemningen blev Hr. v. Jsteins Andragende eenstemmig antaget.